Լի Չու Յոն

Լի Չու Յոն (կորեերեն՝ 이주연, չինարեն՝ 李周姸, մարտի 19, 1987(1987-03-19), Սեուլ, Հարավային Կորեա, նախկինում հայտնի Չույոն), հարավկորեացի դերասանուհի և երգչուհի։ Առավել հայտնի է որպես After School աղջիկների խմբի նախկին անդամ (2009-2015)։
Որպես դերասանուհի, նա հայտնի է «Նորից ժպտա» (2010), «Պատասխան 1994 թվականին» (2013) և «Սատանայական հմայքը» (2018) դորամաներում իր դերերով։


== Կյանք և կարիերա ==


=== 1987 - 2008. Վաղ տարիներ, կրթություն և կարիերայի սկիզբ ===

Չույոնը ծնվել է 1987 թվականի մարտի 19-ին Հարավային Կորեայի Սեուլ քաղաքում։ Նա ընտանիքում միակ երեխան էր։ Տիրապետում է ճապոներենին։ 2011 թվականի փետրվարին ավարտել է Կոնկուկի կանանց համալսարանը։ 2006 թվականին, 19 տարեկան հասակում, նկարահանվել է Թոնի Անայի «Yutzpracachia» տեսահոլովակում։
Միևնույն ժամանակ, Չույոնը համացանցում հանրաճանաչ է դարձել որպես «Օլչան» շարժման մաս, որտեղ քննարկվում էին գեղեցիկ արտաքինով առանց պլաստիկ վիրաբուժության մարդիկ։ 2007 թվականին ստացել է Ազումի էպիզոդիկ դերը՝ «Իմ ընկերուհին դաստիարակ է» հանրաճանաչ  ռոմանտիկ կատակերգական շարքի «Իմ ընկերուհին դաստիարակ է 2» սիքվելում։ Առաջին անգամ բեմի վրա է հայտնվել 2008 թվականի դեկտեմբերին՝ After School խմբի մյուս անդամների հետ, Սոն Դեմ Բեյի հետ համատեղ ելույթի ժամանակ՝ SBS Song Festival-ում «Play Girlz» սինգլով։


=== 2009 - 2014. After School-ի հետ առաջնաելույթ և առաջին դերեր ===

Չույոնի առաջին ելույթը տեղի է ունեցել 2009 թվականի հունվարին After School խմբի կազմում՝ New Schoolgirl մինի ալբոմով, դառնալով վոկալիստ և խմբի վիժուալ։ 2010 թվականին ստացել է դեր «Նորից ժպտա» դորամայում, ինչպես նաև դարձել է «Անհաղթելի երիտասարդություն» շոուի մասնակից։ 2011 թվականին Չույոնը դարձել է հատուկ սաբ յունիթի՝ After School Blue-ի առաջնորդ, և թողարկել է «Wonder Boy» սինգլը։
2014 թվականի դեկտեմբերի 21-ին ԶԼՄ-ները լուր տարածեցին, որ աղջիկը գտնվում է Pledis Entertainment-ի հետ պայմանագիրը երկարաձգելու շուրջ բանակցությունների մեջ։ Դեկտեմբերի 31-ին հայտնի է դարձել, որ Չույոնը հրաժարվել է երկարաձգել պայմանագիրը և հեռացել է գործակալությունից՝ դրանով իսկ հեռանալով After School խմբից։ Նա պաշտոնապես խմբից հեռացել է միայն 2015 թվականի հունիսին՝ վերջ տալով առաջխաղացմանը Ճապոնիայում։


=== 2015 - ներկա. Դերասանական կարիերա ===
2015 թվականի հունվարին Չույոնը դերասանական կարիերան սկսելու համար պայմանագիր է կնքել Better BNT-ի հետ՝ դրանով իսկ ավարտելով երաժշտական կարիերան։ Նույն թվականին նա հայտնվել է «Ներիր, ես սիրում են քեզ» ֆիլմում։ Այդ ժամանակից ի վեր Չույոնը մասնակցել է մի շարք նախագծերի, որոնց թվում եղել է նաև «Այսքան տարբեր հարսնացուներ» ֆիլմը։ 2017 թվականին նրա մասնակցությամբ դուրս է եկել «Թագավորը» ֆիլմը և պատմական դրամա՝«Սաիմդան, լույսի օրագիրը»։
2018 թվականին դերասանուհու պայմանագրի ժամկետը  Better BNT-ի հետ լրանում է, և նա դառնում է Mystic Entertainment-ի խնամարկյալը։ Նոր գործակալության թևի ներքո Չույոնը մասնակցում է «Գեղեցիկը և Չոն Իմը» և «Սատանայական հմայքը» սերիալներում։


== Անձնական կյանք ==
2013 թվականի դեկտեմբերին տեղեկություն տարածվեց, որ Չույոնը հարաբերությունների մեջ է գտնվում դերասան Սո Չի Սոբի հետ, բայց Չի Ոոբը ինքը հերքեց այդ լուրերը։
2017 թվականի նոյեմբերին կորեական ԶԼՄ-ները տարածեցին Չույոնի և G-Dragon-ի՝ հարավկորեական BigBang տղաների խմբի մասնակցի հարաբերությունների մասին լուրեր։ Արտիստների ներկայացուցիչները հերքեցին այդ լուրը, հայտարարելով, որ նրանք ուղղակի ընկերներ են։ 2018 թվականի հունվարի 1-ին Dispatch լրատվական կայքը հրապարակեց Չույոնի և G-Dragon-ի համատեղ լուսանկարները Չեջուխո կղզում անցկացրած հանգստից։ Գործակալությունները չեն մեկնաբանել այս տեղեկատվությունը, սակայն, ըստ լուրերի, զույգը հարաբերությունների մեջ է գտնվում 2016 թվականի նոյեմբերից։ 2019 թվականի մայիսին Չույոնը սոցիալական ցանցերում հրապարակեց իրենց համատեղ տեսանյութը։ Հանրության կողմից ստանալով բացասական կարծիքներ, նա նույն օրը ջնջեց հրապարակումը։ Mystic Entertainment-ը հայտարարեց, որ չի կարող որևէ մեկնաբանություն տալ իր խնամարկյալի անձնական կյանքի հետ կապված։


== Սկավառակագրություն ==


== Ֆիլմագրություն ==


== Ծանոթագրություններ ==